कैरेबियन प्रीमियर लीग के 9वें मुकाबले में ट्रिनबागो नाइट राइडर्स ने सेंट लूसिया स्टार्स को एक बड़े स्कोर वाले मुकाबले में 5 विकेट से हरा दिया। सेंट लूसिया की टीम ने पहले बल्लेबाजी करते हुए डेविड वॉर्नर और कप्तान किरोन पोलॉर्ड की धुआंधार पारियों की बदौलत निर्धारित 20 ओवर में 2 विकेट के नुकसान पर 212 रनों का स्कोर खड़ा किया। ट्रिनबागो ने इस लक्ष्य को मैन ऑफ द मैच डैरेन ब्रावो और ब्रेंडन मैकलम की विस्फोटक पारियों की बदौलत 5 विकेट खोकर 19.5 ओवर में हासिल कर लिया। इस मैच में कुल मिलाकर 34 छक्के लगे।